Organisasies bekommerd oor 'magsvergrype' tydens afsondering | Maroela Media
Die voortsleping van die stand van algehele afsondering hou 'n bedreiging vir Suid-Afrikaners se vryheid in. Só waarsku die Suid-Afrikaanse Instituut vir Rasseverhoudinge (SAIRV). Verskeie ander organisasies en politieke partye het die afgelope week ook hul kommer uitgespreek oor die grondwetlikheid van die afsonderingsregulasies en die regering se skynbare magsvergrype tydens afsondering.
Dr. Anthea Jeffery, hoof van beleidsnavorsing by die SAIRV, het Donderdag tydens 'n voorlegging gesê die afsonderingstydperk het nie net 'n geweldige impak op die ekonomie nie, maar ook op Suid-Afrikaners se grondwetlike vryheid. Jeffery het verwys na hardhandige polisieoptrede teen lede van die publiek, toenemende staatsbeheer oor ondernemings en verskeie pogings van die regering die afgelope paar weke om die media te muilband.
"Die regering wil selfs aan Suid-Afrikaners voorskryf watter soort T-hemde hulle mag koop," het Jeffery gesê, met verwysing na die lys kledingstukke wat die afgelope week gepubliseer is wat Suid-Afrikaners tydens die inperking mag aankoop. Sy het ook melding gemaak van die regering se onvermoë om die data te verskaf waarop die besluite om die afsonderingstydperk te verleng, gebaseer is. "Die regering versuim om te voldoen aan die grondwet se waardes van rekeningskap, meelewendheid en oopheid," het Jeffery gesê.
Die nasionale tesourie waarsku tussen drie en sewe miljoen werksgeleenthede is in die gedrag weens die uitgerekte afsonderingstydperk. (Foto: Henk Kruger/ANA)
Jeffery sê hierdie buitensporige beperkings op ekonomiese en politieke vryheid kan ook nie eens regverdig word deur ewewigtige winste vir die gesondheidsektor nie. "Selfs op vlak 5 van die inperking kon die verspreiding van die virus in townships en informele nedersettings nie voorkom word nie. Een persoon met Covid-19 steek steeds meer as een persoon aan."
Jeffery wys verder daarop dat baie van die regulasies wat ingestel is, nie billik of regverdigbaar is nie.
"Indien Suid-Afrikaners ons vryheid wil behou, is dit belangrik dat elkeen van hierdie besluite en selfs die grondwetlikheid van die afsondering in geheel beveg moet word."
Die Nelson Mandela-stigting het ook Donderdag sy kommer uitgespreek oor regulasies wat hy as "willekeurig, opdringerig, kleinlik en onmenslik," beskou. Die stigting is bekommerd oor die paternalistiese aard van baie van die regulasies en die skynbare gebrek van regverdiging, deursigtigheid en aanspreeklikheid," lui 'n verklaring van die stigting. "Dit is nodig vir die publiek om 'n gesondheidsveldtog soos dié te steun. Hoe meer mense gedruk word om dit te verwerp, hoe gouer sal Suid-Afrikaners die algehele afsondering verwerp."
Pandemic Data and Analysis, die groep wat bekendstaan as Panda, het ook 'n beroep op pres. Cyril Ramaphosa gedoen om gouer eerder as later die afsonderingsregulasies te verslap. "Die huidige regulasies bedreig die lewensvatbaarheid van Suid-Afrika en sy uiters kwesbare ekonomie. Die voorstel dat sommige metro's boonop steeds onder vlak 4-afsondering gehou sal word, is uiters kommerwekkend," sê die groep in 'n verklaring. "Groot metro's is waar die meeste van die ekonomiese aktiwiteite plaasvind."
Panda voorspel dat die verlies in werk en ekonomiese groei weens inperking kan aanleiding gee tot 14 miljoen lewensjare wat oor die hele Suid-Afrikaanse bevolking verlore gaan.
Die DA en die VF Plus het die afgelope week hofstukke by die hooggeregshof ingedien waarin albei partye onder meer die grondwetlikheid van die afsonderingsregulasies bevraagteken. Die partye voer aan dat die president reeds erken het dat die landwye afsondering sy doel bereik het deurdat die infeksiekurwe genoegsaam afgeplat het om gesondheidsdienste tyd te gun om gereed te maak vir 'n groter uitbreking van Covid-19.
In Engels se mens "was that not the ANC plan all along?"
Dis net wit organisasies en wit politieke partye wat kla. so hulle gekla gaan nie ver kom nie. wat ek egter nie verstaan nie, is dat swart soldate n swart persoon so erg aangerand het dat hy dood is, en GEEN swart organisasie kla daaroor nie. HOEKOM NIE???
I would have expected that the IRA would have dragged the circus to court by now.
Yes we should all speak up. Then "the people" should be taught that a people that elect corrupt politicians, imposters, thieves and traitors are not victims, but accomplices. Lets teach the anc circus once and for all.
Die mense wat vir die ANC/EFF stem het nog nie agtergekom, dat hulle stem hulle nog duur te staan gaan kom nie. Populisme en misleiding is die probleem
Ek wil net weet of iemand hulle in die hof gaan aanvat na carona oor die skending van mense regye. Ontneem hulle regte en stuur hulle tronk toe. My 20 jare dogter kan die land beter bestuur as hulle. Net vir interesandheid. Die pandemie se uitkoms is as folg . Dit tas mense asn ouer as 60 . Mense wat siektes het .so al die poliesie wat angesond is oor gewig is en 80% van die staads amptenare moet by die huis bly . Dan moet hulle mos van hulle pligte ontneem word. Dit is hoekom die beperking so streng… Lees meer »